CELEX: 62015TA0074
Language: el
Date: 2017-02-02 00:00:00
Title: Υπόθεση T-74/15: Απόφαση του Γενικού Δικαστηρίου της 2ας Φεβρουαρίου 2017 — European Dynamics Luxembourg και Ευρωπαϊκή Δυναμική κατά Επιτροπής [Προσφυγή ακυρώσεως — Δημόσιες συμβάσεις υπηρεσιών — Διαδικασία προσκλήσεως για την υποβολή προσφορών της Ένωσης — Παροχή υπηρεσιών για ανάπτυξη, μελέτες και υποστήριξη πληροφοριακών συστημάτων (ESP DESIS III) — Αιτήσεις παροχής υπηρεσιών στο πλαίσιο της ίδιας ενότητας — Μηχανισμός εξασφάλισης ανταγωνισμού — Απόρριψη προσφορών — Κριτήρια αναθέσεως — Υποχρέωση αιτιολογήσεως — Υπερβολικά χαμηλή προσφορά — Αίτημα αποζημιώσεως]

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/23
            
         Απόφαση του Γενικού Δικαστηρίου της 2ας Φεβρουαρίου 2017 — European Dynamics Luxembourg και Ευρωπαϊκή Δυναμική κατά Επιτροπής
   (Υπόθεση T-74/15) (1)
   
   ([Προσφυγή ακυρώσεως - Δημόσιες συμβάσεις υπηρεσιών - Διαδικασία προσκλήσεως για την υποβολή προσφορών της Ένωσης - Παροχή υπηρεσιών για ανάπτυξη, μελέτες και υποστήριξη πληροφοριακών συστημάτων (ESP DESIS III) - Αιτήσεις παροχής υπηρεσιών στο πλαίσιο της ίδιας ενότητας - Μηχανισμός εξασφάλισης ανταγωνισμού - Απόρριψη προσφορών - Κριτήρια αναθέσεως - Υποχρέωση αιτιολογήσεως - Υπερβολικά χαμηλή προσφορά - Αίτημα αποζημιώσεως])
   (2017/C 078/30)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: European Dynamics Luxembourg SA (Λουξεμβούργο, Λουξεμβούργο) και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: αρχικώς Ι. Αμπαζής και Μ. Σφύρη, στη συνέχεια Μ. Σφύρη, Χ. Ν. Δέδε και Δ. Παπαδοπούλου, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς L. Cappelletti και F. Moro, επικουρούμενοι από τους P. Wytinck και B. Hoorelbeke, δικηγόροι, στη συνέχεια F. Moro, επικουρούμενος από τους P. Wytinck και B. Hoorelbeke, δικηγόρους, και τέλος F. Moro και S. Delaude, επικουρούμενοι από τους P. Wytinck και B. Hoorelbeke, δικηγόρους)
   
      Αντικείμενο
   
   Αφενός, αίτημα, βάσει του άρθρου 263 ΣΛΕΕ, ακυρώσεως των αποφάσεων της Επιτροπής περί απορρίψεως των προσφορών που υπέβαλαν οι προσφεύγουσες για την πρόσκληση προς υποβολή προσφορών με τον κωδικό DESIS III-000455-6000494078-REQ-01 για την ανάπτυξη ενός πρωτότυπου διαδραστικού εργαλείου κατάρτισης προφίλ και για την πρόσκληση προς υποβολή προσφορών με τον κωδικό DESIS III-000485-600049078-REQ-01 όσον αφορά την ανάπτυξη μονάδας για το μητρώο των Ευρωπαϊκών Ομίλων Επιχειρήσεων (EGR) στο πλαίσιο της ενότητας 4 του διαγωνισμού DIGIT/R2/PO/2013/029 (ΕΕ 2013/S 219-380314) και, αφετέρου, αίτημα, βάσει του άρθρου 268 ΣΛΕΕ, επιδικάσεως αποζημιώσεως για την απώλεια της ευκαιρίας να εκτελέσει τη δεύτερη επίμαχη σύμβαση.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της Ευρωπαϊκής Επιτροπής που περιλαμβάνεται σε επιστολή της 8ης Δεκεμβρίου 2014, με την οποία απορρίφθηκε η προσφορά των προσφευγουσών σε πρόσκληση προς υποβολή προσφορών με τον κωδικό DESIS III-000455-6000494078-REQ-01 σχετικά με την ανάπτυξη ενός πρωτότυπου διαδραστικού εργαλείου κατάρτισης προφίλ.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά του έξοδα.
            
         
      (1)  ΕΕ C 171 της 26.5.2015.